Kuulutustulp

pisi|Kuulutustulp Tartus Oru ja Baeri tänava nurgal, vaade Baeri tänavalt (2011)

Kuulutustulp (inglise keeles advertising column, advertising pillar või Morris column, prantsuse keeles colonne Morris, saksa keeles Litfaßsäule), ka kuulutuspost või reklaamipost, on jalakäijate käiguteele püstitatud silinderjas tulp, millele kleebitakse eeskätt välireklaami: plakateid ja kuulutusi.

Kuulutustulba, mis kujutas endast toonagi kolme meetri kõrgust seest õõnsat betoonsilindrit, leiutas 1854. aastal saksa kirjastaja ja trükkal Ernst Litfaß. Juba järgmise aasta 1. juuliks oli ta püstitanud Berliini sadakond sellist kuulutustulpa. Aastatel 1854–1865 kuuluski see äri Berliini politseiülemalt saadud loaga monopoolselt Ernst Litfaßile. Ettevõtmine osutus väga tulusaks ja Litfaß sai sellega jõukaks. Alles hiljem hakati tema eeskujul kuulutustulpasid rajama kogu Saksamaale ja ka teistesse riikidesse.Kate Connolly. Last stand for Berlin’s ageing concrete advertising pillars The Guardian, 31.03.2019.

Prantsusmaal kuulus reklaamikontsessioon 1868. aastal trükkal Gabriel Morrisele, kelle järgi hakati seal kuulutustulpa nimetama Morrise tulbaks. Algul ehitas neid tema firma La Société Fermière des Colonnes Morris. Tänapäeval on kuulutustulpade (ja paljude muude välireklaamialuste) peamise ehitaja ja hooldajana rahvusvaheliselt tuntud ettevõte JCDecaux, mis ostis Morrise ettevõtte 1986. aastal.The Morris Column : an historical and mythical advertising support jcdecaux.com, 12.05.2014.

Kuulutustulba lisafunktsioone
 Kuulutustulpade ümbrus on sageli kujunenud inimeste armastatud kohtumis- ja suhtluspaigaks. Kuulutustulbad on linnaruumis head orientiirid, maamärgid, mille juurde kohtumisi kokku leppida ja kuhugi edasiminekuks koguneda.
 Kuna kuulutustulbad on enamasti seest õõnsad, on vähemalt osale neist antud ka tehnokommunikatsioonide kapi või hooldustöövahendite panipaiga roll.Kate Connolly. Last stand for Berlin’s ageing concrete advertising pillars The Guardian, 31.03.2019.
 Leedus on mõnele kuulutustulbale lisatud postkaardiautomaadi funktsioon.Festive postcard machine in a Morris Column JCDecaux Globali sissekanne suhtluskeskkonnas X, 08.01.2025.
 USA-s San Franciscos töötab nii mõneski kuulutustulbas ajalehekiosk.
 Saksamaal Berliinis on mõned kuulutustulbad sisustatud internetikioskiteks.
 Suurbritannias Londonis osutatakse paljudes kuulutustulpades avaliku tualeti teenust.
 Hispaanias Madridis on mõned kuulutustulbad sisustatud klaastaara kogumispunktideks.The Morris Column : an historical and mythical advertising support jcdecaux.com, 12.05.2014.

Viited

Kategooria:Reklaam